Kafofin Yaɗa Zumanta: Yadda Saurayin Da Muka Haɗu A Instagram Ya Shayar Da Ni Kwayar Sanya Bacci, Ya Yi Min Fyaɗe, Ya Ɗauki Hotunana Tsirara - Dalibar Jami'a | AL'UMMATA Mujallar Hausa Lamba Daya
Kafofin Yaɗa Zumanta: Yadda Saurayin Da Muka Haɗu A Instagram Ya Shayar Da Ni Kwayar Sanya Bacci, Ya Yi Min Fyaɗe, Ya Ɗauki Hotunana Tsirara – Dalibar Jami’a
By Hassan Abdulmalik On Dec 8, 2017
Wata dalibar jami’ar gwamnatin tarayya da ke jihar Ilorin da aka boye sunanta ta bayyanawa manema labarai yadda wani saurayi da suka hadu a shafin Instagram ya ribaceta har ta ziyarce shi zuwa jihar Legas, inda ya kaita wani Otel, inda a nan ne ya sanya mata kwayar sanya bacci a abin shanta, abinda ya bashi damar yi mata fyade babu kakkautawa, bayan ya gama kuma ya dauki hotunanta tsirara
Dalibar ta bayar da labarin yadda lamarin ya faru ga manema labarai cikin hawaye, inda ta bayyana cewa: Na hadu da wannan mutum a kafar Instagram, inda ya bukaci da mu zama abokai kafin daga baya ya nemi da na zama budurwarsa
Na amshi goron gayyatarsa bayan ya dauki tsawon lokaci yana matsa min, ni kuma ina jan aji kamar dai yadda ya ke a al’adar mace na kin karbar tayin soyayyar namiji farat da garaje
Na fara haduwa da shi a Legas a lokacin da na je hutu. Bayan wannan haduwa ce sai ya gayyaceni zuwa wani Otel a yankin Ojo da ke jihar Legas din.
Bayan na je, mun fara hira, sai ya bukaci da ya yi lalata da ni, inda ni kuma na ce masa ba zan yi ba. Ko kadan bai nuna damuwarsa ba bayan na hana shi abinda ya nema, muka ci gaba da hira. Wannan ya sanya na saki jikina
Bayan dan lokaci kadan ya fita ya samo mana abin sha. Muka ci gaba da sha muna hira. A cikin hirar ce ya yi min alkawarin Naira 15,000, kuma nan take ya yi min taransifa ta wayarsa
Daga nan fa ban san inda na ke ba, sai tashi na yi na ganni babu kaya a jikina, kuma ina jin wani radadi a gabana alamar ya tara da ni. Kafin hankali ya dawo sai ga wani mai aikin Otel din ya bude ya miko masa kwaroron roba
Da na fahimci sake komawa kaina zai yi, sai na yi kururuwar neman taimako, inda a nan ne aka kawo min dauki na samu na fita na bar Otel din jikina duk babu karfi
A yammacin ranar da abin ya faru, sai saurayin nawa ya aiko min sako ta kafar WhatsApp, inda ya aiko min da hotuna na babu sutura a jikina, da wasu kuma a lokacin yana tarawa da ni, sannan ya turo min numbar wayar babana, tare da yi min barazanar zai tura wa mahaifina hotuna da bidiyon da ya dauka na saduwarmu in har ban sake haduwa da shi na biya masa bukatarsa yadda ya ke so ba
Saboda barazanar da ya yi min, dole na sake komawa inda na bashi dama ya biya bukatarsa son ransa. Bayan ya gama ne, na shiga rokonsa da ya goge hotunan, amma kememe ya ki
Bayan na dawo makaranta a Ilorin, nan ma dai ya ci gaba da min barazana cewar lalle na amsa gayyatarsa duk lokacin da ya neme ni ko kuma ya saki bidiyon a yanar gizo
Na Shiga damuwa, ga shi kuma na kasa fadawa kowa hatta iyayena saboda za su yi alla-wadai da ni. Daga karshe dai sai na tunkari limamina na coci na fada masa koma tun daga farko har karshe
Limamina na Coci ne ya sanar da ‘yan sandan Ilorin da ke jihar Kwara, inda aka yi masa dabara aka saka na gayyace shi zuwa Ilorin, inda a nan ne ‘yan sanda suka kama shi suka karbe wayarsa
Mai magana da yawun ‘yan sandan jihar Kwara, Ajayi Okasanmi ya tabbatar da lamarin inda ya ce sun kama saurayin amma ya tsere a lokacin da suke kokarin zuwa da shi Otel din ya sauka a Ilorin da samu wasu hujjoji da za su zama shaida
Kodayake dai shi wannan saurayi ya je ya rubuta a shafinsa na sada zumunta cewa cin hanci ya baiwa ‘yan sanda suka sake shi ya tsere, amma kakakin ‘yan sanda, Ajayi ya ce in har ya isa ya bayyana kansa ko inda ya ke ko kuma ya fito ya tabbatar da cewa sakinsa ‘yan sanda suka yi bayan sun karbi kudi a hannunsa
Amaren Mujallar Al’ummata Na Mako: Injiniya Awwal Da Sumaiyah
Zaben 2019: ‘Yan Nijeriya Za Su Yanke Hukunci – Atiku Ya Mayarwa Buhari Martani
Gurɓacewar Tarbiyya: ‘Yar Shekaru 17 Ta Liƙa Hotunanta Tumɓir A Shafinta Na…
Hotuna: Maza Na Tsayar da ni Su Karɓi Lambar Wayata a Maimakon Su Sayi Ruwan da Nake…
GA WASU HANYOYI GUDA 6 WADANDA ZA KA IYA BINSU DON GYARA HALAYENKA